জুয়েল রানা, সখীপুর (টাঙ্গাইল) প্রতিনিধি : সখীপুরে ইউনিয়ন পরিষদ (ইউপি) সচিবদের পদবি পরিবর্তনসহ ৩ দফা দাবিতে ‘কর্মবিরতি’ কর্মসূচি পালিত হয়েছে। এ উপলক্ষে আজ রোববার বিকেলে তারা উপজেলা উন্নয়ন ও প্রশিক্ষণ কেন্দ্র মিলনায়তনে আলোচনা সভা করে। বাংলাদেশ ইউনিয়ন পরিষদ সচিব সমিতির (বাপসা) সাবেক সভাপতি ও যাদবপুরের ইউপি সচিব মো. সোহেলুর রহমানের সভাপতিত্বে আলোচনায় অংশ নেন, কালিয়া ইউপি সচিব মো. আবদুল হালিম, গজারিয়া ইউপি সচিব আনোয়ার হোসাইন, মো. আক্কাছ আলী, সোনা মিয়া প্রমুখ।